
(SOILI OYANKE). 

Dear Friend, Anpao Kin:— Ito, 
koda leliand ptedyeda mitawacin 
owakdakin kta wacin. Eya hekta 
omaka, September 17th, 1895, on 
hehand de owayawa kin ed waon- 
spemiciciyin kta on wahi ye do. 
Ho, canke wana kintanna taku 
wanjikji onmaspeda ye do. Na 
hehan ded wayawan unpi kin tan- 
yan unpi kepee do, taku eyas iyu- 
ha on, na hehan Anpetu-wakan 
iyohida Sunday School 
yuhapi, na hehan na- 
kun Tipi-wakan nom 
otonwahe el han on An- 
petu-wakan wacekiyapi 
el-hoksida ijehan yapi. 
Ho, henala epin kta. 
De Anpao Kin tukte 
anpetu wan el wanlaka- 
pi el iyuskinyan nape 
ociyusijapi ye lo. 

From your friend, 
Isaac Yellow Robe. 

Grenoa. Neb., August 
26, 1896. 

o 

Bella Turniughawk Ta. 

Anpao Kin: — Kola, 
le yaotanin ye. Bella 
Turninghawk te. Wan- 
iyetu sakpe hehan Fort 
Bennett, S. D., el St. 
John's school el un, na 
waniyetu sakowin gle 
sni owayawa kin el un. 
Tokel okihi waonspe 
tka cin yunkan May wi 
kin el, 1894, toka waya- 
zan na hecel tiyata gli. 
Wi sakowin ozikiya na 
akel895 el St. John's 
school ekta ki, na wi 
yamni ehanl ake woya- 
zan kin ake ececa, can- 
ke Mrs, E. J. Warner 
gloku wicasi. Aglipi 
na wi topa, July 17, 
1896, hihanna, maza- 
skanskan wikcemna apa 
hehanl niya ataninsni 
iyaya. Ho, mitakuye- 
pi, wicincala kin wani- 
yetu akeyamni esa lila ksapa lakas 
St. Elizabeth's Mission ekta Con- 
vocation kin opeya un kta, na Wi- 
casa-wakan tona el hipi kin hena 
cantewaste napewicayuzin kta ke 
ya, na sunka-wakan wan wicaqu 
keya, canke mazaska iyopeye wica- 
sipi atkuku yaotanin ca econpi. 
Stephen Canteptanyan na Rebecca 
Tasunketokecawin cincapi, Bella 
Wowicaquwin eciyapi. Kolapila, 
anksi zaptanpi esa oyasin tapi, 
kin hena el waun sni yunkan tan- 



ksi wanweglagye licin iyaya hecel 
wocekiye epin na hehanl napewa- 
gluzin na hecena wacin weksuye 
sni kin he iyemaceca. Mitawacin 
toki iyaya seca, Wakantanka mi- 
tawa, Wanikiya mitawa toki iyaya- 
pi selececa, yunkan Wowapi Wa- 
kan wan wanyag ihewaya ca iwacu, 
na blawa yunkan anpa hingle sele- 
ceca, na lena awacanmi. Taku 
waste kin hena. 

Wakantanka woilagkiya, hecel 
tanksi Wakantanka itokab lowan- 
pi kta opa kta e Wakantanka iki- 



yin kta." Tona wastelakapi kin 
hena taku wicakiciyustan kin, wi- 
casa wanyakapi sni; tona tawoa- 
hope kin ecel econ}}! kin, hena wi- 
cayawastepi hecel wiconi can kin 
el ya okihipi kta. Ho, kolapi, lena 
on wacinmatanka ye lo. Nakun 
tanksi 'Bishop hi el wicayusutapi 
econ, Itancan Rtayetu Wotapi ta- 
wa nakun econ. Ho, henala epin 
kta: tona Anpao Kin kolayayapi 
nape au po, kolapila. 

John Teriyaku, 
St. Thomas' Station, Moreau Riv- 
er, S. D. 



wodwicakiya, qa nakun owasin 
Dakota tahanpe wasteste unkica- 
gapi. qa unqupi, qa nakun Woce- 
kiye Wowapi qa odowan wowapi 
iyayustag unqupi. Tohan C. U. 
mniunkiciyapi can wowapi kin he- 
na en unqonpi kta e he on unqon- 
pi } unkan nakaha wikoske kin de 
taku econ kin he towicake kin Wa- 
kantanka kiciyawaste naceca. 

H. H. Clark. 

Anpao Kin opetonpi kin he de- 
hand ake hekta icupi kin on kda- 
jujupi, qa piya opeton- 
pi kta iyewicakicihantu- 
pi kin on etanhan 
de wi kin Anpao 
Kin hiyuwicunkiyapi 
kin iyayustag on toked 
icazopi onalionwicayapi 
wowapi heca koyawicun- 
qupi. <H - po, mitaku- 
yepi teciliidapi kin, ko- 
han ikduecetu po, qa 
wi tokatakiya yeye cin 

lion a ootwn j-. ^-.' -1 









^cu we lo, ecanmi. Lena awacan- 
mi, "Lena owihankin kte cin he 
Jesus Christ wayuotanin tawa ta- 
ku ecana u kta e he tawowilake kin 
slolyewicakiyin kta Wakantanka 
qu qon he lee; yunkan taognigle 
wan u si, na tawowilake Johannes 
he okiyaka: He Wakantanka oie 
kin, na Jesus Christ woglake cin, 
taku tona wanyake cin hena yao- 
tanin Tuwe ohiye cinhan he 

can wiconi, Wakantanka tamaga 
cokaya he cin, hetanhan yulwaki- 



B. 0. U. Nar^npi Eta. 



Tonakeca Christian Unity en 
opapi kin, hena he de nalionpi kta 
e he on A npao Kin en eunknaka- 
pi. Crow Creek en wikoske wan 
Miss Maud Bliss, Oyewanbdiwin 
eciyapi, okinni waniyetu 19 ecetu, 
he Grace Mission school etanhan, 
iye taku wanji nina tanyan ecaun- 
kiconpi. Crow Creek en Koxka 
Omniciye 0. U. tona opa unpi kin 
owasin anpetu wan en wicakico qa 



WlOASA W A N J I G J I 

Anpao Kin kajujupi kta 
unkan nina togye, wo- 
wilia se econpi. Okin- 
ni wi sakpe icupi kta 
on kdajujupi cinpi un- 
kan he on wowapi-aska- 
byapi 15c iyopeyapi, qa 
hetanhan mazasana non- 
pa owapi kin wanji iye 
tawowapi ojuha kin 
askabyapi unkan okapte 
cin henana Anpao Kin 
hiyukiy api ! Hehehe ! 
Anpao Kin 13c on wi 
sakpe hehanyan ni un 
kta okihi sni esa heced 
teliiya kuwapi Ta- 
ku iyukca n s n iy a n 
econpi kin de heca na- 
ceca unkecinpi. 

On makooe oiyute 
yankapi kta woylstan 
kin he wicasa opawinge 
yamni ecetu opetonpi 
kta itokab unkokiyakapi 
hantanhans he iyatayena ieska ka- 
gapi qamaza akdilipeyapiunkanlia 
spapi wanji wanjikjina iyopeunyan- 
pi unkokihipi kta unkeyapi, tka wi- 
casa ota cinpi nahanhcin dehan- 
yan okdakapi sni cankedaka toked 
econkonpi kta tka qon he enaun- 
kiyapi. Eqas tokata iecana An- 
pao Kin ed ake unkoyakapi kta 
iyececa, canke tuwe woyustan qon 
he wanji yuha kta cin kinhan ko- 
han Anpao Kin opeton wasteke 
do. 



ANPAO KIN. 

Anpao Kin wi iyohina, wiyawapi anpetn toka- 
heya sea, mazaakdirpeyapi. 

Wi xakpe on kapi, qa wi iyohina akezaptari 
(15) aokpani xni, ptayena partapi, wicacaje wan- 
jina ekta hiyukiyapi kta cinpi kinhan, icupi kin 
iyohina kaxpapi wanji (10c) on kajujupi kta. 

Wi xakpb on kapi, qa wi iyohina wanjiua icupi 
kta cinpi kin, kaxpapi wanji sanm okise (15c) on 
kajujupi kta. 

Icupi xni itokab kdajujupi kta. 

Wowapi askabyapi mazaxana wanji qaix nonpa 
owapi kin, mazaska eekiya, on Anpao Kin opeton 
okihipi kta 

Opetonpi kta wowapi hiyukiyapi qaix ed 
taku oyakapi kta cinpi qa hiyukiyapi ca, 
wowapi ojuha akand deced owapi kta:— Rev. W. 
J. Cleveland, Madison, S. D. 

lawaxteya Cajeyatapi Wowapi Wan. 

Anpao Kin icikoyagunyanpi qa wicoran waxte 
econ iyounpaxtakapi kta wookihi yuha. Okodaki- 
ciye-wakan opapi t'kaabebeyatipikin, henaiyotan 
taokiye waxte heca kta. Bixop waun kin eeiyatan- 
han, taku ecamon onxpaxpa oyakapi qa taku 
bduotanin kta wacin kin hena owasin, qa Tipiwa- 
kan iyaza omawani woyakapi kin hena, qa nakun 
Okodakiciye-wakan kin wotanin tawa toktokeca 
ed kagapi kta. Oyate unkitawapi kin owasin 
Anpao Kin icupi qa sanm wicaxa tokeca wicaqupi 
nin ecanmi. W. H. Habe, Yewicaxipi Bixop. 



Wotanin-waxte Ayapi On Wocekiye. 

Anpetn iyohi wicokaya he cin ehan heyapi kta: 

Wanikiya waxte isto wacantkiya nitawa kdu- 

gad, canicipawega akan otkeyahan yaun tka qon, 

maka akan wicaxa unpi kin owasin Niye ekta 

etonwanpi qa niwicayapi mmwe. Amen. 



Okolakiciye Wakan Woyaka Tawa Aopte- 
lya Kagapi. 



WICOWOYAKE XVIL 
ONXPAII. 

WIYOHIYANPATA OKOLAKICIYE. 

Wiyoliiyanpata na Wiyorpeyata 
Okolakiciye iglukinukanpi kin iyo- 
liakab takuni kici iyowaja sni un- 
pi, na hehan Wovuecetu kin icun- 
han wiyorpeyata Christian kin wi- 
coran tawapi kin ecela se ewacinpi. 
Na lickta lecala se hehanyan wiyo- 
liiyanpata onspa kin ataya aslolya- 
pi sni se, tka ohakab wolakota kta 
awacinpi kin icunhan he Okolaki- 
ciye he tokel on kinhan slolyapi 
kta ca woyakapi tawa kin he lila 
ablezapi kte lici. Ospaye kin le 
Russia, Palestine, Greece, Austria, 
namakoce toktokeca el un, na opa- 
pi woyawa tanka wikcemna sako- 
win sam zaptan wicayuha. 

Otokahe ekta Okolakiciye wa- 
wanyake wicolian 1 ehan van yuha; 
na wowacinye icinsniyan, oaletka 
unma koyagici\ api qon etanhan 
igluze, na lehantu kin, otokahe el 
tokel najin qon hecegla najin. 

Ikceya awiyukcanpi kin on, Oko 
lakiciye kin ektasniyan un na wo- 
wacinye akaga kecankinpi, tka le- 
cala wignipi kin eciyatanhan, san- 
pa na sanpa woslolye wayaotanin- 
pi, na Roma Okolakiciye wosice 
ikoyake cin lila aokpaniyan koya- 
gya najin. Wiyoliiyanpata un can- 
kel, wowiyukcan na woeye hunli 
eciyatanhan, wiyolipeyata Christ- 
ian okolakiciye kin itokeca se; na 
opapi kin etanhan wicota woonspe 
kin on waonspepi sni kin on etan- 
han ektasniyan wacinyanpi yuke, 
Okolakiciye econwicasi sni esa, 
lye etanhan woyasu icieagapi, na 
wiyoliiyanpata wowacinye kin he 
"Wowapi Wakan taku yaotanin 
kin, na Wahosiye Wakan oyakapi, 
na Okolakiciye Wakan el yukinu- 
kanpi sni ikokab ataya omniciye 
kin yuecetupi kin ee ce", eyapi. 

Lehan Saglasa na Milahanska 
okolakiciyepi, takuku econ pi na he- 
on wiyohiyanpata okolakiciye ta- 
woonspe na tawoecon kin aslolyapi 
kta skanpi, na heciyatanhan, oki- 
hipica kinhan, on olakolkiciyapi 
kta. Na wicolian kin le wicasa li- 
la waktapi, ecin oaletka wan tanka 
tokel un, na tokel opiiciye cin 



wana waniyetu ota aonatag wanke 
con wana aiyoyabyapi kin heon. 

Saglaxa okolakiciye kin. — 
Makoce kin he el Okolakiciye yu- 
skapi kin he sutaya hin kta wani- 
yetu ota kuwapi; ecin wana yue- 
cetupi qon, hehan tokawicaye to- 
keca hinapapi na hena Puritan 
ewicakiyapi. Saglasa wayuecetu 
wicasa ksapapi na waoholapi kin 
on, otokahe wowacinye yuhapi he- 
cegla hin kta yustanpi kin wan- 
jigji k^pajinpi. 

Puritan kin hena Luther obe 
kin, na toktokeca ob akiyecel wa- 
cinyuzapi, na waniyetu ota Okola- 
kiciye yalitakapi, na oyuskiskapi 
ayustanpi sni. 

Ocib li^yab ikkicupi na obebe ici- 
cagapi wocajeyate ko, na isnala 
wowacinye na wowicake kin ska na 
ecela yuha icilapi. Okolakiciye 
yuptanyanpi kte con, wicasavatapi 
Charles tokaheya kipajinpi na 
ktepi qon oko selececa. Bishop, 
wocekiye- wowapi, Baptisma el ici- 
pawcli wapetogwicatonpi kin, na 
toktokeca lila sice! api kin, he ehan 
ogna igluhapi na tohanyan wasa- 
gya unpi, tka Cromwell te con he- 
han okolakiciye kin ecel eglepi na 
hetanhan lehanyan oyate kin he 
okolakiciye tawapi kin yawapi. 

Saglasa ovate makowancaya un- 
pi kin Okolakiciye kin le etanhan 
maka kin le el wowicala wicakapi 
wan, na woonspe tanka, wobliheca 
ko yuhapi, na heciyatanhan maka 
ataya woyawaite tanka wicakica- 
yapi hunli aktonjapi naceca. 

Oyate kin wopefonpi oyate ica- 
gapi kin on, yewicasipi oyate heca 
ayapi, na heon Wotanin Waste kin 
maka oise topa kin el ay a. India. 
Africa, America, Australia, na min- 
iwanca wita kin el wicolian wakan 
el yuicage cin atanin. Yewicasipi 
on Bishop na Wicasa-wakan tawa 
•kin, otokahe wacinyanpi eyanpaha 
kin kawicapa se, na waslolvapi sni 
heca, woyawa tanka ota, Okolaki- 
ciye tobliheca kin on, Jesus na Ta- 
wowanikiye slolyapi . 

Omaka opawinge iakesaglogan 
otokahe wapa tancan sni ay a na 
opapi kin skiniciyapi sni. Woce- 
kiya wowinihan skankapinpi se 
econpi, na wobliheca qon, akan? an- 
il an ecela. Hunli ogna iyowinici- 
yapi sni. Wowakta sni kin le wi- 
cota opapi sni naceca, tka Okola- 
kiciye wan, woyake waste wan, 
wahosiye wakan taanpetu iyagleya 
yuha, towasake aktonja na istima 
qon he oiyokisica. 

Oxford owayawa otonwe elwaon- 
spewicakiyapi wanjigji sam wakan 
cekiyapi iyooptin kta cinpi kin on, 
olakolkiciyapi na wakanyan nipi na 
wocekiye eyapi kin on iyokicipa- 
stakapi. Leconpi kin on woyuliice 
tanka na Wesley nonpa na tokto- 
keca ob opeya skanpi. Wicasa kin 
lena taku econpi kin eciyatanhan, 
Okolakiciye Wakan hel un kin, 
etanhan wicayukinukanpi kta ca 
econpi sni. Tka cantepi kin kata- 
pi kta, na tona Wotanin Waste 
slolye sni unpi kin sloly ewicakiya- 
pi kta blihecapi kta cinpi. Wakan 
wicolian kin lecel yuliicapi kta 
wanka, na wicasa Okolakiciye lila 



teliilapi tka, wicihakab upi km he- 
tanhan igluspapi na tokeca icica- 
gapi nopin woiy old sice. Le anpe- 
tu kin Okolakiciye kiktahan na 
blihelya skan kin he ehan iyecel 
najin unkans Wesley ewicakiyapi 
wicolian yuicagapi kta kipi kte sni 
tka. Methodist obe kin A. D. 
1739 hehan icaga. 

Wicolian wanji tokeca, is eya 
Oxford el tokaheya econpi omaka 
1833 he ehan, na hetanhan Saglasa 
Okolakiciye woyuliice na wowaste 
tanka yuha lehanyan, na Tractarian 
wicolian eciyapi. Oxford el waon- 
spekiya itancan unpi kin etanhan, 
Dr. Pusey na Dr. Newman, tokto- 
keca ob Okolakiciye kin wowacin- 
ye na wicolian tawa kin on wowa- 
pila heca kagapi. Okolakiciye 
Wakan kin he papacy na ultra- 
Protestant, nopin ipajinyan najin 
yuotaninpi kta ca heconpi knyapi. 
Wocekiya wowapi kin el, woope 
Tikcemna yamni sanpanapciyunka 
kin hena tokel kapi kin he Protest- 
ant wowiyukcan kin on kagapi sni, 
tka otokahe omaka el wowacinye 
kin he o^nayan kagapi oyakapi kta 
ca wowasiye econpi. 

Wowapila kin lena on woiyotan- 
iyekiye na woakinica akipapi. 
Bishop unpi na Wicasa-wakan kin 
hena etanhan hunli wicayasicapi, 
na Sina Sapapi kta kuwapi ewica- 
kiyapi, na wicolian kin he on tona 
itancauyan najinpi kin, Oway iwa- 
ti Wankantuya ettmhan lieyab iye- 
wicayapi. Okoyapi kin icunhan, 
Newman na wanjuji ob Saglasa 
okolakiciye ayustanpi na Sina Sapa 
el opapi. Le icunhan woskiske na 
woiyokisica. Tka omaka icage 
cin icunhan wowaliwala icage, na 
icunhan, taku akinicapi qon itan- 
anog ikieiyukcanpi, na hetanhan 
okolakiciye kin taku ecinsniyan 
na sice cin itkob najin qon ana- 
ptapi sni. tka taku owotanla el wa- 
wokiyin kta yuwasaka he yuatan- 
in. Woakinica kin tokaheya hiti- 
glaya tabkiciyapi na okokipe sece 
con, hetanhan Okolakiciye kin, oa- 
letka ska na owotanla heca, na bli- 
heca, waohola ko sanpa na sanpa 
iyuwf.saka. 

Tractarian wicolian kin etanhan 
onspa na taku tecaya onspa, wico- 
lian tokeca wan icage na lehan ta- 
ku kin he Ritualistic wicolian ca- 
jeyatapi. Taku kin le yatinsya 
cajeyate pica sni se, cankelakas 
woohola wicolian na wowicala no- 
pin icalitake, na hetanhan onspa 
yuhepica na tona waste-sni oiyu- 
kcan teliika. Eya Okolakiciye 
Wakan cekiyapi kin yuwastepi, na 
lowanpi kin el ayucoya yuonihan- 
yan econpi kta, na owacekiye kin 
ayucoyapi kta cinpi. Hena hece- 
tu esa, iyayustag woecon, wan- 
jigji okolakiciye tawoecon heca 
glawa sni, is ehanni Woyuska 
icunhan ayustan qon, hunli econpi. 

Wakan cekiyapi sam yuonihan- 
yan econpi kta, walipanicapi kin 
owicakiyapi, na wicolian wakan el 
iyokicipastag kuwapi icunhan, hu- 
nli tokeca wowacinye wowiyukcan, 
okolakiciye yuhewicasi sni na kage 
sni esa, ognayan woiyowinkiye ce 
eyapi. 



Taku cokaya lica akinicapi kin 
he Eucharistic woohola on slolyapi, 
nais Wotapi Wakan kin he tokel 
Christ el un kin he kapi. Tokel el 
un huwo? woiyun^eiwoglakapi kin 
he, na tuwa wicolian kin he wacin- 
yan el u kin, Itancan kin onsilaya 
kici un ce, oyasin okiwanjila wica- 
lapi, esa iyayustag wagna- wotapi 
akan, aguyapi na minisa el un ce, 
hunli eyapi. Toktokeca aokpani- 
yan eyapi, na Wotapi Wakan kin 
Christ el un ce. Le on akinicapi 
kin on anognog takuku eyapi na 
wicasa ota tokel kapi kinhan okica- 
linigapi sni. 

Ritualism woakinica kin iyayu- 
stag wanji tokeca yukan na he Ra- 
tionalism eciyapi. Le taku kapi 
kinhan Christianity kin el takuku 
okicalinilipica sni kin ataya eiipe- 
yapi kta, na taku tona okaliniliya 
cajeyatepica ecela yuhapi kte cm 
ee. Woonspe kin le Germany el 
yuhapi na Christ Toni, Wakan 
Touncage, na Wicolian Wakan ta- 
wa cetunglaya on wowapi kagapi 
qon he tokaheya otanin. Itokab 
icage na oyate el tokel Wakan tan- 
ka wicakiyuotanin kin, wacetun- 
glapi kin lena on ataya yujujupi 
kta nun ce; kuwapi kin hena wo- 
wacinye nicapi eyepica, iye hecel 
caJHwicayatapi kin iyokipi sni qe- 
yas. 

Anatanpi kin le eciyatanhan 
on, Wowapi Wakan wakanyan 
owapi qon he, Christ tokel Wakan- 
tanka un kin he, Wowapetokec* 
wakan kin, Iyotan wakan to waste 
wicasa yuhapi kta iyececa kin, na 
wicasa owihanke wanin ni kte cin, 
on woonspe kin hena aktaya yawa 
na yu wicakapi. 

Rationalism owanjila skan sni, 
tuktektel wowicala woeye wanji 
atakpe, na akes ignuhayela iyuha 
yujuju kuwa, na taku tona teun- 
liilapi kin hena oyasin takusni wa- 
kanlapi ce eyapi. Taku kin le 
woonspe sica wan tokeca, Materi- 
alism eciyapi, kici ota kolava, 
na woonspe kin 1<% maka kin toke- 
ca kinhan onspeiciciyapi icunhan, 
Wakantanka, tuwa maka kage cin, 
aktonjapi kin etanhan icaga. Sci- 
ence (woslolye) wowicake kin na 
Wowaoi Wakan wayuotanpi kin 
iki i najinpi sni esa, wowiyukcan 
toktokeca, wicakeya yustanpi sni, 
inaliniyan wicalaya icupi na on 
etanhan, Christian wowicake kin 
c^tungla.pi. Wocetungla cante- 
yuzar i kin he wicota ikowicayaka- 
pi, na hetanhan Okolakiciye kin 
wa&Mgya iorluliica na woonspe ekta 
sni kin le itokab najin na Wowapi 
Wakan el Wakantanka yaotanin 
na maka kage cin owanjila, Wowa- 
pi Wakan na Makaouncage wowa- 
pi kin he akiyececa wanjila, takn 
Wanji atanin sni esa nopin. wowi- 
cake ca yaotanin kta ca najin. 

Rationalist na Materialist wota- 
kpe kin on wowicala ehanni kin 
etanhan takuni elipeyapi sni esa, • 
woonspe tanka wanjigji kin on 
Wowapi W r akan etanhan taku 
oyake cin kitanla sam tanyan oki- 
caKnigapi, na iyotan wicoicage an- 
petu tohanyan, na maka kagapi 
ehantanhan waniyetu tona hecin- 
hanhena ee. 

Woakinica kin le Saglasa Oko- 
lakiciye akipa kin icunhan, nahan 
icunhan Milahanska Okolakiciye 
kin is eya akipe na itkob akiyecel 
bliheiciya. 

■ o 

Brotherhood of St. Andrew. 

Greenwood, S. D., June 12, 
1896.— Brotherhood Chapter No. 
53 of Santee Agency, Neb., oa 
Chapter No. 1301 of Yankton 
Agency ed omniciye, qa Santee 



Chapter he woecon owasin ikclu- 
stanpi hehah wana chapter nopin 
omniciye woecon econpi kta on 
Dakota eknan Brotherhood eel 
itancan iyokihe Rev. Wm. Holmes 
he itancan yanka qa hehan omni- 
ciye ed is S. C. DeFond wowapi 
kagin kta yustanpi, hehan chap- 
ters eced oitancanpi hena cannand 
iyotankapi qa itancan kin omnici- 
ye yugan. 

A. C. Snrth he tokaheya wokda- 
ke ca Santee chapter he wan han 
Ihanktonwan tipi ed wicakicopi qa 
ipi kin on toked iwasakapi scece 
cin hena okdaka. Hehan John 
Ross he omniciye tawapi kin de 
Ihanktonwan wicakicopi kta caje- 
yate ca eced econpi, 
unkan he chapter de- 
naos toked skanpi he 
nakicilionpi kta cin 
heon he cajeyata ke- 
ya. Hehan Simon 
Kitto he is John 
Ross he takn on 
Ihanktonwan wicaki- 
copi kin iwanga un- 
kan toksa tohan ahi 
kinhan nina wokda- 
kin kta keya e on wa- 
cinye iica tka keya. 
Hehan Isanyati is 
ded B. C, U, qa 
Brotherhood of St. 
Andrew ob kodakici- 
yapi qa anongedoki- 
cipapi cja on tanyan 
ska n pi keya. Hehan 
Bishop he Koska 
Omn'ciye noupa kin 
den aos kodakiciy tl pi , 
C|a wocekiye ed skan- 
pi cin keye ca on 
Ihanktonwan iseya 
tukte okna sakib 
skanpi kte cin he 
iwanyakapi waste ke- 
ya. Qa is iyepi kin 
wana opawinge sanpa 
iyeyapi, qa on ito is 
eya iyeced wasakapi 
nin ecin keya. 

A. C. Smith he is 

B. O. U., he St. An- 
drew ded unpi kin 
owasin opapi hechi- 
han he itancan iwan- 
ga. Unkan eya B. 

C. U., kin 30 ecetnpi 
tka omniciye de ed 
ota opapi, qa hehan 
kicipajinyan skanpi 
sni; tka unman kin 
wana ninaft skanpi 

sni, oitancanpi kin hena hececapi 
kin on etaiihan hececa keya. A. 
C. Smith he, ito, omniciye wan opa 
kte cinhan, ito, tawoope hena tan- 
yan sdodye ca hehan opa kta iye- 
cetn keya, niikan he i} eced Y. M. 
C. A , he iye omniciye kin tukte 
okodakiciye ka e etanhanpi kece- 
yas, owasin opapi qa okiwanjina 
skanpi on nina wasakapi keya. 
Tka unkiye okodakiciye unkitawa- 
pi ed B. C. U., qa St. Andrew no- 
pin skanpi okihipi sni, kicipajinpi 
heon, heced, ito, nopin heceknanna 
skanpi qais unmanna eyayapi iye- 
cetn hecinhan he iwanyakapi iye- 
cetu keya. Tukte unman okoda- 
kiciye unkitawapi kin iwaste he- 



cinhan heceenan ayapi iyecetu ke- 
ya. Stephen Blacksmith he is, ded 
omniciye kin ota B. C. U., qa na- 
kun Y. M. C. A. opapi, qa wanjina 
wahtekicida sni unpi sni, qa heon 
tukte okodakicive keceyas hena 
owanjina heced tuwena kuseya 
wanke sni keya. Matthew Arnold 
is ded eva, nive tanyan yaskanpi, 
tka unkiye ee onge kuseya. wanka- 
pi qa Brotherhood of St. Andrew 
ed opewicaunyanpi kta kos nakun 
iyowicakipi sni ecee, qa tona B. C. 
Q. ed opapi, qa St. Andrew eel 
ahiopapi can wancag wicakisicapi 
ecee, keya, heced heon, ito, taku 
kin de iwan\ akapi iyecetu, keya. 
Mr. Redowl is eya, wana taku kin 



sni, keya; ecin iye kin heca qa to- 
ksa tokata Convocation ed eyin 
kta, keya. Mr. Redowl he is, ake 
taku kin de omniciye etanhan ka- 
linili yapi kte cin hena de cajeyad 
wicasipi kta cajeyata, qa okiyapi, 
qa itancan on iwicawanga, unkan 
hececl econpi kta yustanpi. He- 
han S. C. DeFond is, ito, traveling 
secretary wasicun ohan omannipi 
ecee kin heca wanji Dakota eknan 
chapters unpi kin iyowajapi hecin- 
han, qa hecetu haiitanhans heca 
wanji es Dakota eknan iyaza oman- 
ni iyecetu, keya; qa itancan he to- 
ketu hecinhan iwanga, unkan toke- 
tu kin tanye sdodyeli sni tka, ito, 
he taku kin on General Secretary 




de owasin okiunkalinigajn, hehan 
ded toked skanpi he wana oyakapi 
unkan iye owasin sakib kanpi he- 
on hececa, keya; tka hehan taku 
kin de Convocation ed Brother- 
hood of St. xAndrew etanhan caje- 
yatapi iyecetu sni da, tka ee omni- 
ciye etanhan halinili yewicasipi 
hena ee eyapi iyecetu, keya. 
Stephen Blacksmith is, de taku 
kin caje ad pica sni keya, okina 
de taku kin on omniciye iyusicin 
kta iwanyaka, keya. Unkan Mat- 
thew Arnold is ake, taku kin de 
cajeyad pica, keya; ecin, ake iye 
B. C. U. kin kahukud iyeunyanpi 
ktakuwapi kta, keya. John Ross 
he is, taku kin de ake cajeyad pica 



m., hehan tankad wacekiyapi, qa 
enakiyapi hehan ake St. Andrew 
chapters nopin omniciye econpi, 
qa Mr. Redowl he wocekiye econ; 
hehan ake Dakota ehan itancan- 
iyokihe he Mr. Holmes itancan 
yanka, hehan S. C. DeFond is 
omniciye nonpapi kin on wowaiii- 
kaga kalinigapi he is ake heceknan- 
na wowapi-kaga yanka, qa hehand 
wana itancan omniciye yugan, qa 
hekta woecon econpi qa taku iwo- 
kdakapi hena yawapi. Hehan to- 
kaheya Matthew A mold he, Isan- 
yati wayajopi he Ihanktonwan ti- 
pi ed chapter unpi kin he bdoke- 
cokaya ed owicakiyapi okihipi he- 
cinhan, he iwicawanga. Unkan 
Mr. Kitto qa Mr. Red- 
owl henaos, iye toked 
eyapi okihipi sni, tka 
tona hed opapi kin hena 
toked eyapi kte ciqon 
he iyepi, keyapi. Un- 
kan A. C. Smith is, ito, 
ake piya taku on he wa- 
cinwicayapi kin he ca- 
jeyate, ca chapter Ihan- 
ktonwan tipi ed unpi 
kin "Guild House" wan 
kagapi kta kuwapi, tka 
manzaska kin oteliike 
ca on wayajopi he heci- 
ya ipi kinhan heced wi- 
casa ota qa chapter de 
"Stand" wanji ekdepi 
kinhan on kaspapi ota 
oyuspapi kta iwanyaka- 
pi on he heced iwacin- 
wicayapi, keya. Thos. 
Kitto he is, ito, opapi 
n om hipi heced henaos 
toked iwam akapi kin 
iwicawangapi iyecetu, 
cajeyate, ca okiyapi; un- 
kan tokaheya Stephen 
Blacksmith he Brother- 
hood of St. Andrew ed 
sakpe opapi sni hena 
womnanye eeawicaki- 
conpi kinhan tona eqes 
ded opapi qon hena ici- 
cupi kta, keya. Daniel 
Graham is, toked eya 
okilii sni keya, ecin, iye 
kin iyokipi esa unman- 
pi kin iyokipipi sni kin- 
han tanyan kte sni, ke- 
ya. Hehan Stephen he 
is, ito, tona ded opapi 
sni qon hena $17.50 
mnanwicakiyapi kinhan 
yapi kta iyecetu, keya. 
Thomas Kitto he, ito, 
tona way a jo Brother- 
iwanli wowapi kicagapi iyecetu, hood ed opapi kin icicupi, tka 
keya; qa he iwokdakapi, qa S. C. I Brotherhood ed epapi tona waya- 
DeFond he wowapi kicagin kta | jopi ed opapi sni qon hena yapi 



yustanpi. Enakiyapi kta cajeya- 
tapi. qa enakiyapi kta yustan- 
pi. 

Owankayujajapi, June 13th, 12 
M., hehand wayajopi qa Broth- 
erhood Isanyati tipi ed unpi, qa 
Ihanktonwan tipi ed unpi hena 
Owakpamnin etanhan owacekiye- 
tipi ekta mankiyutapi hanke ecetu 



kta on wamnanwicakiyapi kin ed 
wawokiyapi iyecetu, keya; qa is 
iye kin manzaska yamnin on owi- 
cakiyin kta, keye, 9a ed ilipeya; qa 
Mr. Redowl is, 25 cents; Stephen 
Blacksmith, 25 cents; Chas. Moose, 
35 cents; Simon Kitto, 25 cents; 
Joe Sam is, $2.00, qa Louie Clay- 
more is, sungmankiciman wan on 



hehany an kicipasi yapi, U. S. Flag owicakiyin kta, keya. Heced 

qa Church Banners ko yuha yapi, wana yapi kta Ihanktonwan chap- 

qa tankad hed Brotherhood nopin ter kin owicakiyapi kta wayajopi 

wotapi tanka wan yuhapi, qa aya- on, kdustanpi. Mr. Holmes he, 

stanpi hehan ake icicawin agency wana wayajopi he Ihantonwan tipi 

ekta kicipasi kipi. Rtayetu, 7 P. ekta wicakicopi qa yapi kta tka, 



qa yapi kta tka, ito, hehan tona 
Brotherhood ed opapi qa wayajopi 
opapi sni hena s koya ya- 
pi qais wicakicopi kte sni hecin- 
han, ho wawiwanga; unkan Henry 
Hostile he, St. Andrew ataya yapi 
kta e on wicakicopi kta, key», qa 
heced ataya yapi kta wicakicopi, 
qa Isanyati tipi ed Brotherhood of 
St. Andrew unpi kin owasin yapi 
qa hed taku wocekiye, qais wo- 
skate esa, ed wawokiyapi kta ikdu- 
stanpi. 

Enakiyapi kta cajeyatapi, qa 
dowanpi qa enakiyapi. 

Sunday, June 14th, 1896, 10 a. 
m., Tipi-wakan oknan wocekiye 
econpi; hehan 2:30 p. M., Brother- 
hood of St. Andrew wocekiye econ- 
pi, qa ed winy an wan Chicago 
etanhan hi, he ed wokd^ka; qa fco- 
ked Brotherhood de hed toka ica- 
ge, ca ed oitancanpi he wanji ta- 
kuye, ca hthan deciya is wana to- 
ked sk-inpi wanvaka on ieante- 
waste hena okdaka; hehan Joseph 
Kitto, Chapier No. 53 ed itancan, 
he wokdaka, qa hehan nakun 
Chapter No. 1301 eel itancan, A.C. 
Smith, qa iyokihe, Matthew Ar- 
nold, henaos nakun is wokdakapi. 

Hehan de ihunnipi hehan ena- 
kiyapi. 

S. C. DeFond, Secretary. 

LETTER OF COMMENDATION. 

The tendency of The Daybreak is to provoke 
to good works and to bind us together. It will be 
a special help to the scattered members of the 
Church. Besides other Church news, it will con- 
tain my official notice and accounts of my Epis- 
copal acts and visitations. I hope our people will 
take it and circulate it. W. H. Hare, 

Missionary Bishop. 



Christian Wocekiye. 



WOONSPE XXVIII. 

WOONSPE W1C0IE — WOCEKIYE. 

Oekde. — : " Wocekiye raitawa wa- 
zintonpi kin iyeced nitokab un 
nunwe." Ps. 141 ;2. 

W. Wocekiye kin de ed Wa- 
kantanka taku yakida he ? 

A. Itancan mitawa Wakantan- 
ka kin, maiipiyata Ateunyanpi kin, 
he iye wo waste owasin wicaqu kin, 
miye, qa wicasa owasin wowaste 
unkukiyapi kte cin he wakicin ; he- 
ced iye cennkiyapi qa tohan econ- 
kunpi, qa iye anaungoptanpi kta 
iyecece cin, iyeced econkunpi kta. 
Qa nakun unnagipi qa untancanpi 
kin taku icakije cin hena unkuki- 
yapi kta e Wakantanka icewakiya; 
he onsiundapi, qa woartani unhapi 
kin unkicicajujupi kta; qa unnagi- 
pi qa untancanpi kin ed taku wo- 
kokipe kin owasiu ed unkikiyapi 
qa ounkiyapi kta he iyokipi kta; qa 
woalitani qa wicofian sica owasin 
etanhan, qa woniya-si^a tokaun- 
yanpi kin etanhan, qa wiconte owi- 



hanke wanice cin hena etanhan 
iyog unyuhapi kta, hena icewakiya. 
Qa de eced econ kta wacinwaya, 
towaonsida qa towaste kin he eciya- 
tanhan, Jesus Christ Itancanun- 
yanpi kin eciyatanhan. Qa he- 
on etanhan, Amen, hecetu nunwe, 
epe. 

W. Tohan taku yacin qa Wa- 
kantanka yakida kinhan, he taku 
eciyapi he? 

A. Wocekiye. 

W. Taku yacin sni kin heca 
Wakantanka yakida kinhan, he 
wocekiye heca he ? 

A. Hiya, taku wakida kinhan 
he micante on wacin kta iyececa. 

W. Itancan tawocekiye kin on 
taku yakicin kin he tukte ehe? 

A. Wakantanka towaste kin he, 
wicasa owasin Iye iyokipiyapi kta 
e heon. 

W. Nakun taku yakicin he? 

A. Wakantanka wosice owasin 
etanhan iyog unyuhapi kta, qa ta- 
ku unyuhapi kta iyecece cin owa- 
sin unqnpi kta, hena ee. 

W. He tuwe e taku waste kin 
den a yakida he? 

A. "Itancan mitawa Wakantan- 
ka kin, maiipiyata Ateunyanpi kin, 
he iye wowaste owasin wicaqu kin" 
hee. 

W. Hetokecaeniyenisnanasni, 
tka wicasa tokeca koya taku waste 
kin dena wicayecicin he? 

A. Temiciliida kin iyeced tewi- 
cawaliida kinhan, taku waste kin 
owasin yuhapi kta e wacin kta,' he- 
on etanhan. 

W. He tuwe e on etanhan Wa- 
kantanka nanilion kta he? 

A. Itancanunyanpi Jesus Christ, 
Iye on etanhan. 

W. "Amen' 1 eyapi kin he on to- 
ked kapi he? 

A. Tokin, toked icewakiye cin 
hecetu kta nin ! II eced kapi. 




) 
J 



Waksica ciqana wan ded otkeya- 
han owapi kin, he mazazi on kaga- 
pi. He iyakahpe kin ataya olido- 
ka ciqana ojuna. Peta kin etan- 
han petaga wanji icupi qa waksica 
kin oknakapi, qa hehan taku can- 
sin izlclyapi kin heca onspa petaga 
kin akand eknakapi. Nina wastem- 
na, unkan ide aye cin icunhan sota 
kin iyakalipe kin ed olidoka kin 
okna wankand hiyu, eced tipi kin 
ataya woomna waste ojuna. Tka 
maka ikceka onspa waksica kin 
oknakapi kinhan, ide kte sni, unkan 
woomna waste wanicin kta. Oe- 
kde unkitawapi kin he taku-izidya- 
pi kin on taku eya, ci? He taku 
e "wazintonpi kin" iyececa eya he? 
Ho, Wakantanka ceunkiyapi, un- 



kan icunhan taku unkiihapi kin 
on unkidapi kin hena uncantepi 
kin on uncinpi kinhan, wocekiye 
kin he taku-izidyapi kin iyececa, 
icin he wankand Wakantanka etki- 
ya iyaya, qa Iye ekta taku waste- 
mna heca. Tka wocekiye wan wi- 
coie kin aecena Wakantanka unke- 
kiy api, un kan icunhan taku unkeya- 
pi kin he awauncinpi sni, qais taku 
unkidapi kin hena unkicupi sni esa 
toka undapi sni hecinhan, he maka 
ikceka onspa sota wastemna taku- 
na Wakantanka ekta wankand iya- 
yeye sni kin iyececa. Tohan woce- 
kiyelkin, taku-izidyapi kin iyeced, 
wicakapi cannahan, Wakantanka 
ohinni woayupte wicaqu ece, un- 
kan woayupte iyotan waste kin he 
Tidwakinyena Wakan tawa kin 
hee, he Towaste kin ee, unkan He 
u qa unkicantepi kin ed oti kta, Iye 
iyokipiunyanpi kta e ounkiyapi, qa 
taku unqupi kin hena owasin ipida- 
unyanpi qa icantewasteunvanpi kta 
e on unkiyepi ed ounyin kta. 

o '■ 

Waktawicayapi Wan. 



Anpao Waxte Kin:— Mitakoda, 
ake wootanin wowapi ptecedan ci- 
cu kta. Eya, mitakuyepi maka 
owancaya oyate yaunpi kin, iapi 
de cicupi. Winyan Okodakiciye 
yaunpi qais Koska Okodakiciye 
yaunpi kin, etanhan wootanin wo- 
wapi yakagapi kin hena hecetu 
nakas nin a iyomakipi. Ho, hena 
hecetu, tka taku wanji wake kin he 
de ee; wootanin wowapi yakagapi 
eca taku wanji ninaehapi sa. Eya, 
mitakuyepi, "Tipi-wakan unnicapi 
esa wotapi wanji tanka econkonpi 
ce," ehapi sa kin he wake. Toka ca 
Tipi-wakan he tokeya unkuwapi 
sni huwo? Wotapi wan on wipi 
untapi kta ce, ehapi sa kin he wa- 
ke. Taku wanji Dakota oyate oka- 
linigapi qa awacinpi kta iyececa 
kin he dee: Winyan Okodakiciye 
qais Koska Okodakiciye mazaska 
ota on Tipi-wakan wanji yakuwapi 
kin oliankoya oyakihipi nacece do, 
qa nakun mazaska ota on wawoya- 
kiyapi kin he waste ca econpi kta. 
Wakantanka taku Wdnji econnisi- 
pi yeksuyapi sni, wotapi ecedan on 
mazaska kin tebyakiyapi ece. Ho, 
ito, Wakantanka toie kin de kiksu- 
ya po, "Iyoyanpa nitawapi kin wi- 
castaitokab hduwiyakpa po, heced 
wicohan waste duhapi kin wanya- 
kapi kta, qa Ateyapi malipiya ekta 
yanke cin yuonihanpi kta", Matt. 
5;1S. Eya wowiyukcan unhapi 
kta iyececa kepe kta, qa taku un- 
kiyukcanpi kinhan, he Dakota 
oyate qa ikcewicasta oyate kin he 
iwastepi qa on taku waste wan 
econpi kta iyececa. Eya Wakan- 
tanka on eciyatanhan Winyan 
Wakagegepi Okodakiciye econpi 
ece, qa Koska Okodakiciye econpi 
ece; unkan Okodakiciye Wakan 
unkitawapi kin ed taku on Winyan 
qais Koska Okodakiciye kin hena 
taku on kagapi kin he dee, koska- 
naka wicehna Christ Tokiconze ica- 
gin kta on kagapi tka. Ho, ito, 
winyan mazaska yakamnapi kin 
wanjincin odaptanpi hecinhan 
Okodakiciye Wakan ed au wacin 
po. Ho, hecetu. 



Ito, ake taku wanji epin kta. 
Eya winyan, tohan wayakagegepi 
can ed woyute ota span yakiy api qa 
ecanonpi ece. Ho, ■ -canke heon 
winyan ota woyute on ecedan ed 
yapi naceca, qais koska ota woh da- 
pi kta on ecedan ed yapi qa ed ipi. 
Ho, taku w;iste wan iyukcanpi can 
woakinica ece eyapi kta ece cin pi 
sa, tka hena hecetu sni. Ho, mi- 
takodapi, wana taku wan wake kte 
kin he dee; Wowapi-wakan onspa 
epin kta, he, wan, tona Jesus wo- 
wasi ecayeconpi kin hena dee awa- 
cinpi kta wacin. "Tona hececapi 
kin Jesus Christ Itancanunkiyapi 
kin wowidagwicaye sni, tuka iye 
tezipi kin hee, qa wicoie waste, ia- 
pi iyokipi se ececa ko, on wicasta 
wacinksape sni kin wicahnayanpi." 
Roma 16;18, 19. "Hena owihanke 
kin he wicotakunisni; iye tezipi kin 
Wakantankayapi wowistece kin 
ed iwinktapi, qa taku makata un 
kin awacinpi ece." Phil. 3;19, 20. 
Ho, wicohan tona Jesus ed un sni 
kin etanhan naunpapi kta iyececa, 
Iye ho kin hed iyeunkiyapi sni 
nakas. Okodakiciyapi kin wiconi ti- 
yopa kin u sni, tuka Jesus Christ 
Iye kin Hee. Ho, ehanke epin 
kta. Eya, mitakoda, wana wowi- 
cada nitawa kin he sutaya wacinki- 
yapo. 

"Wanikiya, nitacanku 
Hecena licin waste; 

Okokipe wanice 9a 
Wiconi tanka lica. 

"Wicoie wicakapi, 

Qa woksape nakun, 
Wicasa kin cantepi ed 

Wicayaqu ece. 

"Nioie wakan kin he, 

Sutaya hin kta ce, 
Iyoyanpa nitawa on 

Satan hinlipayin kta. 

"Canku wiconi kin waste, 

Canku kin ciscina; 
Oknayan yapi kin owas, 

Iyuskinpi kta ce. 

"I'nkiyepi nakun He ed 

Unkiyuskinpi kta; 
Maiipiyata wiconi ed, 

Unptayapi kta ce. 

"Wanikiyaunyanpi kin, 

Waonsida licace; 
Wankand maiipiyata yanka, 

Wiconi kin yuha. 

"Wiconi tanka lice cin he 

Ed wosice wanind; 
Wicasa ska hed unpi ce, 

Christ Jesus He kici. 

Amen." 

Tona Anpao Kin takuyayapi 

kin, owasin napeciyuzapi. Nita- 

kodapi wanji miye, 

Samuel B, Rope. 

(Tatoka-inyanke. ) 

